Martin Winterkorn (Leonberg, Baden-Württemberg, Németország, 1947. május 24. –) autóipari menedzser, a Volkswagen AG volt elnöke, az Audi AG felügyelő bizottságának elnöke, a Porsche Automobil Holding SE igazgatótanácsának elnöke, a Budapesti Műszaki és Gazdaságtudományi Egyetem tiszteletbeli professzora és díszpolgára. Az Audi AG igazgatótanácsának elnökeként döntő, kulcsfontosságú érdemei vannak az Audi magyarországi leányvállalatának, az Audi Hungaria Motor Kft.-nek megalapításában, a győri telephely kiépítésében, illetve a további beruházások megvalósulásában. 2015. szeptember 23-án a Volkswagennél kirobbant dízelmotor botrány miatt lemondott a VW AG-nál betöltött elnökségéről, Matthias Müller váltotta a poszton.